Nthenachena, Rumphi

Nthenachena panji Nchenachena ndi zina la mronga uwo ukufuma mumapiri agho ghali mu dela la Fumu Yirara, Themba Mwalweni, kumvuma kwa mtunda Nyika, mtunda wa 55 km kufuma pa boma na 27 km kuluta ku Khondowe (Livingstonia) mu Boma la Rumphi mu charo cha Malawi. Malo agho ghakuchemeka na zina Nchenachena yakamanyikwa chomene na zina ili kwambila apo Boma likajula malo yakusambizgila ulimi. Usambizgi wakuweta somba ukadangila chomene ku Ntchenachena panthazi pa Domasi kula ku Zomba. Ulimi unyake uwo ukakwela chomene ndi ulimi wa khofi (coffee). Ntchenachena pakajulikaso upo wawalimi (Cooperative Society) na nyumba yakutuma nakupokelamo makalata (postal agency). Wedson Mubobeka Chihana wakagwila ntchito yakwendeska makalata (postal services) kwavyaka vinandi. Muchigawa ichi mukafuma wanthu wakumanyikwa chomene; wanyakhi mwa iwo waka Waliska wa Right Rev Patrick Chaweya Mzembe awo wakawa Mlembi Murara wa CCAP, kweniso na wa Dr. Trywell Wandembo Nyirongo (MBBS), wa Dr Chifipa Gondwe awo wakagwira ntchito ku Unesco vyaka vinandi, wa Mordecai Msiska iyo ndi nkhwantha pa wamanyi marango (lawyer), wa Vulayata Gondwe awo ndi nkhwantha zakunozga ndege (aviation engineer), wa Shepher Chihana iyo ndi nkhwantha ya marango (lawyer), na Pastor Dorothy Ngwira (NyaUzembe) uyo wakawa mwanakazi wakwamba mu Malawi kuwa nkhwantha ya zakwendeska ndalama za kampani (ACCA). Mudera ili mulikufumaso wimilili watatu ku Mphara ya Marango, mba Joshua Mzembe, Festus Mzembe, na Jappie Mhango. Chigawa cha Nthenachena chili na mohepo ziwemi na maji ghawemi. Wanthu wakulya sima na ntchunga. Kuliso malezi, mayawo na makombwe ghanandi. Wanthu wakuphika chindongwa (low alcohol) na mowa wamasese (high alcoholic) kufuma ku malezi na ngoma. Wanji wakuuguliska mowa wamasese kuti wasange ndalama; kweni wanji wakulimizga kuti ntchito zawo zigwilike. Muchigawa cha Ntchenachena wanthu mbakutemwana ndipo wakuvwirana chomene. Maubali nagho ngakunjililana. Mwana wa NyaJowe ku Chawayi

Category:Sukulu zakwamba zakusangika mu boma la Rumphi
Category:Rumphi
Category:Malo ghakusangika mu boma la Rumphi
Category:Rumphi, Malaŵi